system
Răspunde în limba română, în stilul Wikipedia, cat mai corect gramatical.
user
Cum ai descrie RBD?
assistant
RBD este un grup mexican de muzică pop care s-a format în anul 2004 în telenovela "Rebelde", dar care a ieșit din ficțiunea serialului și a intrat în lumea muzicii.

Componenții formației sunt Anahí (Mia Colucci), Dulce María (Roberta Pardo), Maite Perroni (Lupita Fernández), Alfonso Herrera (Miguel Arango), Christian Chávez (Giovanni Méndez) și Christopher von Uckermann (Diego Bustamante). Milioane de adolescenți din întreaga lume încearcă să le copieze stilul vestimentar și felul lor de a fi care nu te lasă fără nebăgare de seamă, iar acest lucru este extraordinar!

Discul lor de debut, "Rebelde", a avut un real succes în Mexic, iar melodiile “Rebelde”, “Solo Quédate En Silencio”, “Sálvame” și “Un Poco De Tu Amor” au devenit repede hit-uri. Pentru acest album au primit Discul de Aur, apoi Discul de Platină și Discul de Argint pentru mai mult de 2 milioane cópii vândute în țara natală.

Primul turneu al formației intitulat “Tour Generación RBD” a fost lansat pe CD și DVD, cuprinzând, pe lângă melodiile de pe albumul Rebelde' și melodii pop/rock cu influențe ale anilor 80 și noi cântece ale grupului: “Una Canción” și “Liso Sensual”. Acest disc a primit Discul de Platină în Mexic. DVD-ul conține concerte live, un documentar și imagini ale formației din timpul turneului.

La aproape un an de la lansare, RBD lansează al doilea material discografic cu teme inedite: “Nuestro Amor”, un disc care marchează evoluția pe care a avut-o formația. Conținând 14 melodii, printre care “Nuestro Amor”, “Me Voy”, “Feliz Cumpleaños”, “Este Corazón”, “Así Soy Yo”, “Aun Hay Algo”, “A Tu Lado”, “Fuera”, “Que Fue Del Amor”. Surprinzător, albumul primește 'Discul de Platină' după numai 7 ore după ce a ieșit pe piață pentru 1 milion de cópii vândute.

Pe 8 decembrie 2005, RBD lansează versiunea în portugheză a albumului Rebelde, care conține 11 piese în portugheză; albumul s-a vândut în 5 milioane de cópii.
 
Al patrulea album al formației Live in Hollywood a ieșit pe piață în martie 2006. Toate melodiile sunt cântate live, cu excepția ultimei teme "No pares" care este o versiune de studio.	

Al treilea album de studio, "Celestial", a fost lansat pe 24 noiembrie 2006. "Celestial" a debutat pe locul 9 în topul Billboard 200. Albumul a obținut Discul de Platină după doar o zi, pentru mai mult de 1 milion de cópii.
 
În decembrie 2006, RBD au scos și primul lor album în limba engleză intitulat "Rebels".

RBDmania continuă și în 2007
"RBD: La Familia" serial care îi aduce pe RBD din nou pe micile ecrane a fost transmis în Mexic din 14 martie. Filmările au început în octombrie, dar au fost amânate din cauza turneului latino-american al formației. Serialul va face cunoscută viața privată a formației mexicane, cu detalii din spatele camerelor de filmat. Totuși serialul va avea și multă ficțiune.
Serialul "RBD: La Familia" este în prezent transmis și în Romania, în premieră mondială.

În data de 10 martie 2009, a avut loc premiera mondială a celui de-al șaselea album studio al formației mexicane, intitulat:Para olvidarte de mi ce conține 13 melodii și 2 single-uri extrase de pe acest album.
RBD a anunțat că acest album studio este ultimul din cariera formației, urmând ca fiecare membru să își lanseze o carieră solo, formația RBD destrămându-se.
Cei șase mexicani au cucerit inimile și sufletele a milioane de oameni din întreaga lume. RBD au vândut 78 de milioane de albume, 81 milioane de articole promoționale și au avut 3 miliarde de descărcări digitale.

Discografie 

 Albumele RBD au apărut pe piața românească. Discul "Rebelde" s-a vândut în România în mai mult de 2.200.000 de cópii, iar în lume în mai mult de 32.000.000 de cópii.
Fanii formației au un motiv în plus de bucurie. De acum își pot achiziționa de la magazinele de specialitate din țară albumele RBD: "Rebelde", "Nuestro Amor", "Live in Hollywood", "Rebels" și "Celestial".

 Concertul RBD din România
RBD au susținut un concert în România pe 12 iunie 2007, pe stadionul Cotroceni. Mai mult de 60.000 de fani au fost să-și vadă live idolii, concertul fiind un adevarat succes. Repertoriul formației a cuprins piese de pe cel mai nou album RBD - "Celestial", dar și de pe celelalte albume din discografia trupei.

 Au filmat un videoclip la castelul Bran
Trupa a filmat clipul pentru piesa "Besame sin miedo", în Castelul Bran, însă fără a specula celebrul mit Dracula. Dulce Maria a declarat că legendele cu Dracula le știe încă de când era foarte mică. Însă povestirile cu Dracula nu reprezintă motivul pentru care a fost ales castelul Bran ca locație a clipului. Artista a mai declarat că trupei îi place foarte mult în România, iar clipul este o ocazie de a promova România în lume. 
Povestea clipului ilustrează pe cei șase tineri care fac o excursie cu un autocar la Bran. Pe parcursul călătoriei, urcă în autobuz un grup de fete și băieți din România. Între rebeli și aceste persoane se leagă idile de dragoste. 
Acesta este primul clip în care grupul nu mai prezintă povești de dragoste din interiorul RBD ci cu persoane din exterior. Videoclipul "Besame sin miedo" este un mesaj către fani că RBD s-au schimbat, iar în sens metaforic, persoanele de care se îndrăgostesc în videoclip pot fi oricine și nu neapărat vreo celebritate potrivit statului lor de vedete internaționale.
 Al doilea concert RBD în Romania
Pe 6 septembrie 2008 RBD au susținut un concert în Sala Polivalentă din București, aceștia au intrat pe scenă cu o întârziere de mai bine de 2 ore dar au fost așteptați de aproximativ 56.000 fani.

 Pe primele poziții în topurile naționale
Formația mexicană a întrecut toate așteptările: "Celestial", cel mai recent album RBD, a reușit să obțină într-un timp record, DISCUL DE AUR în România, acesta fiind al treilea Disc de Aur obținut de RBD în România. Iar acest lucru se datorează fanilor adevărați care au cumpărat albumele originale RBD. Formația a mai obținut Discul de Aur în România pentru albumele "Rebelde" și "Nuestro Amor".

În topul celor mai vândute albume internaționale, RBD se află pe primele două poziții: pe primul loc cu albumul "Rebels", iar pe al doilea cu "Celestial".

Pe 21 decembrie 2008 formația RBD a susținut ultimul său concert în Madrid Spania, fiecare membru urmând să își înceapă cariera solo.

În prezent Dulce Maria are rolul protagonistei în telenovela Verano de amor, alături de Akon a filmat videoclipul mel "Beautiful. Maite este deja la al doilea rol ca protagonistă în telenovela Mi pecado, prima ei telenovela fiind Cuidado con el angel. Christopher a început un miniturneu promovându-și primul single "Light Up The Wolrd
Poncho a revenit și el pe micul ecran în telenovela Cameleones alături de Belinda; a jucat de asemenea în două filme "Volverte a ver, Venezzia" și în serialul Terminales.

Legături externe 
 Sit oficial
  Sit oficial - RBD România 
  Mini site cu info despre concertul susținut în România (poze + video) 
  RBD La Familia - site cu informații despre serial (rezumate episoade + episoadele online)  
  Galerie de poze cu RBD 
  Sit oficial - Fan Club Rebelde România 

Formații pop mexicane
Formații pop rock
Sextete muzicale